b'\n_START_ARTICLE_\nPhil Thompson\n_START_SECTION_\nKarriere som spiller\n_START_PARAGRAPH_\nThompson var Liverpool-supporter som barn og fikk sin f\xc3\xb8rste proffkontrakt i 1971/1972-sesongen. Han debuterte allerede som 18-\xc3\xa5ring \xc3\xa5ret etter, i 1972/1973-sesongen._NEWLINE_I 1972/1973-sesongen var han delaktig da Liverpool vant b\xc3\xa5de ligaen og UEFA-cupen. Sesongen etter hadde hans gode form gjort at han tok over plassen til Larry Lloyd permanent i Liverpool, og dannet et fantastisk midtstopperpar sammen med den legendariske Emlyn Hughes som da var kaptein p\xc3\xa5 Liverpool._NEWLINE_I FA-cupen i 1974 markerte han fullstendig ut Malcolm Macdonald, som var en stor stjerne p\xc3\xa5 den tiden, i en kamp Liverpool var totalt overlegne og vant til slutt hele 3-0 mot Newcastle United FC._NEWLINE_I 1975/1976-sesongen var han igjen en veldig sentral figur p\xc3\xa5 Liverpoollaget som igjen vant b\xc3\xa5de ligaen og UEFA-cupen. Dette \xc3\xa5ret fikk han ogs\xc3\xa5 sin debut for England. I en mini-sommerturnering i USA scoret han sitt f\xc3\xb8rste landslagsm\xc3\xa5l mot Italia._NEWLINE_I 1976/1977-sesongen, kanskje den beste i hele Liverpools historie, var Thompson skadet mye av sesongen. Men han fikk i hvert fall nok kamper til \xc3\xa5 f\xc3\xa5 vinner-medaljen da Liverpool igjen vant ligamesterskapet. Han fikk dessverre ikke med seg ferden mot det som kunne bli en unik sesong med 3 titler. Liverpool kom nemlig til finalen b\xc3\xa5de i FA-Cupen og Serievinnercupen. (Det som senere ble kjent som Mesterligaen). Veteranen Tommy Smith tok plassen til Thompson i FA-Cupfinalen mot Manchester United hvor Liverpool tapte 2-1. Fire dager senere vant Liverpool Serievinnercupen 3-1 mot Borussia M\xc3\xb6nchengladbach i Roma._NEWLINE_I sesongen 1977/1978 hadde Thompson ristet av seg skadene og var tilbake i forsvaret. Liverpool kom i denne sesongen til sin f\xc3\xb8rste finale i Ligacupen, en cup laget tidligere ikke hadde prioritert. De m\xc3\xb8tte Nottingham Forest FC i finalen p\xc3\xa5 Wembley, men den f\xc3\xb8rste kampen endte 0-0, og det ble da omkamp og Nottingam Forest vant 1-0. Det ble en skuffende dag p\xc3\xa5 jobben for Thompson, siden det var han som for\xc3\xa5rsaket straffesparket som gjorde at Nottingham scoret m\xc3\xa5let sitt. Liverpool tapte ogs\xc3\xa5 ligamesterskapet til Nottingham Forest og endte p\xc3\xa5 2.-plass, og sesongen hadde i Liverpools \xc3\xb8yne v\xc3\xa6rt med 1-0 mot Club Brugge i en kamp ogs\xc3\xa5 spilt p\xc3\xa5 Wembley._NEWLINE_I sesongen 1978/1979 fikk Thompson en ny partner i Liverpoolforsvaret i Alan Hansen, siden Emlyn Hughes hadde forlatt Liverpool til fordel for Wolverhampton Wanderers FC p\xc3\xa5 slutten av 1979. Dette gjorde at Thompson ble utnevnt til kaptein. Og han fikk muligheten til \xc3\xa5 heve ligatittelen p\xc3\xa5 slutten av sesongen, en bedrift han fikk gj\xc3\xb8re om igjen sesongen etter (1979/1980-sesongen), i det Liverpool p\xc3\xa5 det tidspunkt vant sitt 12. ligamesterskap._NEWLINE_Thompson fortsatte \xc3\xa5 spille regelmessig for England og var p\xc3\xa5 laget som f\xc3\xb8rte England til sitt f\xc3\xb8rste mesterskap p\xc3\xa5 et ti\xc3\xa5r, men Europamesterskapet i fotball i Italia i 1980 ble en stor skuffelse for England._NEWLINE_Thompsons kanskje stolteste \xc3\xb8yeblikk som Liverpoolkaptein kom i 1980/1981 sesongen da han kunne l\xc3\xb8fte Serievinnercuptrofeet etter seier 1-0 i finalen mot Real Madrid p\xc3\xa5 Parc des Princes stadion i Paris. Dette var Liverpools 3. seier i denne turneringen. Liverpool vant ogs\xc3\xa5 Liga-cupen dette \xc3\xa5ret for f\xc3\xb8rste gang med en 2-1 seier over West Ham i omkampen. Dette var for\xc3\xb8vrig den f\xc3\xb8rste av i alt fire seire p\xc3\xa5 rad i Liga-cupen for Liverpool. En rekord som st\xc3\xa5r enn\xc3\xa5, og med all sannsynlighet ikke vil bli sl\xc3\xa5tt._NEWLINE_Liverpoolmanager Bob Paisley utnevnte i sesongen 1981/1982 sesongen Graeme Souness som ny Liverpoolkaptein, til stor skuffelse for Thompson. Han fortsatte imidlertid \xc3\xa5 spille fast i forsvaret og var med \xc3\xa5 vinne ligaen b\xc3\xa5de i 1981/1982 sesongen og 1982/1983 sesongen i tillegg til de nevnte ligacuptriumfene i de samme sesongene._NEWLINE_Fra 1983/1984-sesongen ble det mindre og mindre f\xc3\xb8rstelagsspill p\xc3\xa5 Thompson siden Liverpool n\xc3\xa5 brukte kombinasjonen Alan Hansen og den nye spilleren  _NEWLINE_Mark Lawrenson. Liverpool vant denne sesongen ligatrofeet, Liga-cupen og serievinnercupen, uten at Thompson fikk nok kamper til \xc3\xa5 f\xc3\xa5 med seg medaljene for disse mesterskapene.\n_START_SECTION_\nKarriere som trener\n_START_PARAGRAPH_\nI sesongen 1984/1985 ble han solgt til Sheffield United, men han klarte ikke \xc3\xa5 sl\xc3\xa5 seg til ro, s\xc3\xa5 han la opp i den relativt lave alder av 31 \xc3\xa5r. Han ble rekruttert av Liverpools nye manager Kenny Dalglish som trener. Han ble i denne rollen i fire \xc3\xa5r, og jobbet seg opp til \xc3\xa5 bli Dalglishs assistentmanager, og var med \xc3\xa5 se Liverpool vinne ligaen i 1987/1988 og 1989/1990 sesongen, i tillegg til \xc3\xa5 vinne FA-cupen i 1988/1989 sesongen._NEWLINE_Da Graeme Souness kom tilbake som manager for klubben han en gang hadde spilt for gikk det ikke lang tid f\xc3\xb8r Thompson mistet jobben. Dette skjedde i 1990/1991 sesongen._NEWLINE_Han jobbet noen \xc3\xa5r som gjestetaler p\xc3\xa5 forskjellige arrangementer inntil Gerard Houllier i 1998/1999-sesongen tok over som manager i klubben etter Roy Evans, og Thompson ble til sin store glede gjenforent med sitt elskede Liverpool som  assistentmanager under Houllier._NEWLINE_Hans andre opphold i klubben ble preget av en del uroligheter. Blant annet f\xc3\xb8rte en krangel mellom Thompson og en av Liverpools mest popul\xc3\xa6re spillere i klubben noensinne, Robbie Fowler, til at Fowler ble solgt til Leeds United. Thompson fikk hovedansvaret \xc3\xa5 lede Liverpool, mens Houllier fikk hjerteproblemer og m\xc3\xa5tte gjennom flere omfattende hjerteoperasjoner. Han klarte oppgaven med en viss suksess._NEWLINE_Da Rafael Ben\xc3\xadtez ble utnevnt som ny manager for Liverpool foran 2004/2005 sesongen var Thompsons dager i Liverpool over, i det Benitez tok med sine egen personer til stillingene som trenere i Liverpool.\n_START_SECTION_\nDiverse\n_START_PARAGRAPH_\nThompson jobber i dag p\xc3\xa5 TV-kanalen Sky Sports.'